**Elena Huelva Palomo** (21. toukokuuta 2002 Sevilla, Espanja – 3. tammikuuta 2023 Sevilla, Espanja) oli espanjalainen syöpäaktivisti.

Elämä
-----

Elena Huelva syntyi 21. toukokuuta 2002 Sevillassa Espanjassa Manuel Huelvan ja Emilia Palomon tyttärenä. Vuonna 2019 hänellä todettiin 16-vuotiaana Ewingin sarkooma. Hän sai mainetta jakamalla henkilökohtaisia kokemuksiaan taudista sosiaalisessa mediassa. Hän vaati myös suurempia investointeja syöpätutkimukseen ja keksi lauseen "Mis ganas ganan" (suom. *"Minun tahtoni voittaa"*) kuvaamaan asennettaan tautia vastaan.

Vuodesta 2019 kuolemaansa asti hän teki yhteistyötä useiden syöpään liittyvien voittoa tavoittelemattomien järjestöjen kanssa, ja vuonna 2022 hän kirjoitti syövästä saamistaan kokemuksista kirjan nimeltä *Mis ganas ganan*.

Joulukuussa 2022 hän suunnitteli huivin Baby Pelón -lelulle, jolla Juegaterapia-säätiö kerää varoja Ewingin sarkooman tutkimukseen. Tätä tarkoitusta varten Juegaterapia-säätiö perusti Elena Huelva avustus -järjestön yhteistyössä Espanjan sarkoomatutkimusryhmän kanssa (GEIS).

Kuolema
-------

Sairauden pahennuttua Elena Huelva kuoli 20-vuotiaana 3. tammikuuta 2023. Hänen kuolemansa aiheutti reaktioita sosiaalisessa mediassa, ja surunvalitteluja esittivät monet julkisuuden henkilöt, kuten Andalusian aluehallituksen puheenjohtaja Juan Manuel Moreno, ja urheiluseurat, kuten Real Betis Balompién ja Sevilla FC.

Hautajaiset pidettiin Huelvan kuoleman jälkeisenä päivänä 4. tammikuuta 2023. Niihin osallistui useita julkisuuden henkilöitä, kuten televisiojuontaja Sara Carbonero ja elokuvaohjaaja Alberto Rodríguez Librero. Hänet tuhkattiin krematoriossa Camasissa Sevillassa.

Palkinnot
---------

Huelva sai vuonna 2022 *Elle*-lehden myöntämän Hope Award -palkinnon, jonka ojensi hänelle laulaja Manuel Carrasco.

Lähteet
-------

1. ↑  Nava M. Belén: La historia de Elena Huelva, la amiga de Sara Carbonero que nos demostró que 'hay que ser más fuerte que nuestros miedos'  7.1.2023. ¡Hola!. Viitattu 3.1.2023. (espanjaksi)
2. 1 2  Elena Huelva diseña el pañuelo del nuevo Baby Pelón de Juegaterapia  7.1.2023. Sevilla Solidaria (ABC). Viitattu 20.12.2022. (espanjaksi)
3. ↑  Mis Ganas Ganan. Nadie Nos Ha Prometido Un Mañana Vive El Presen Te. (libro del 2022). Escrito por Elena Huelva.  7.1.2023. La Vanguardia. Viitattu 22.11.2022. (espanjaksi)
4. ↑  Jiménez, Andrea: Muere la 'influencer' Elena Huelva, a los 20 años, tras una larga lucha contra el cáncer  7.1.2023. El País. Viitattu 3.1.2023. (espanjaksi)
5. ↑  Genillo, Elena: De Juanma Moreno a Sara Carbonero: multitud de famosos arropan a Elena Huelva  7.1.2023. La Razón. Viitattu 5.1.2023. (espanjaksi)
6. ↑  Suárez, Begoña: Familiares y amigos de Elena Huelva dan el último y emocionado adiós  7.1.2023. La Vanguardia. Viitattu 4.1.2023. (espanjaksi)
7. ↑  López Martín, Carlos: Manuel Carrasco entrega el premio a Elena Huelva, premiada en la gala del Cancer Ball  7.1.2023. Diario de Huelva. Viitattu 21.10.2022. (espanjaksi)

Aiheesta muualla
----------------

* Elena Huelva Twitterissä
* Elena Huelva Instagramissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Katalonia

 |

 |